2022 12 27
LT
Europos Sąjungos oficialusis leidinys
C 493/323 2022 m. birželio 8 d., trečiadienis
Komisijos siūlomas tekstas
Pakeitimas
Teikdama ataskaitas Komisija atsižvelgia į visus veiksnius, kurie prisideda prie ekonomiškai efektyvios pažangos siekiant povei­ kio klimatui neutralumo iki 2050 m.
Tai apima netaršių ir mažataršių transporto priemonių naudojimą, pažangą siekiant įkrovimo ir degalinių infrastruktūros diegimo tikslų, kaip reikalaujama pagal Reglamentą dėl alternatyviųjų degalų infrastruktūros diegimo, galimą inovacijų technologijų ir tvarių alternatyvių degalų indėlį siekiant klimato atžvilgiu neutralaus judumo, poveikį vartotojams, socialinio dialogo eigą, taip pat aspektus, kuriais dar labiau palengvinamas ekonomiškai perspektyvus ir socialiai teisingas perėjimas prie netaršaus judumo keliuose.“;
Teikdama ataskaitas Komisija atsižvelgia į visus veiksnius, kurie prisideda prie ekonomiškai efektyvios pažangos siekiant povei­ kio klimatui neutralumo iki 2050 m.
Tai apima:
a) pažangą netaršių ir mažataršių transporto priemonių naudojimo ir jų įperkamumo bei energijos vartojimo efektyvumo srityse;
b) poveikį vartotojams, visų pirma mažas ir vidutines pajamas gaunantiems asmenims, ir tų segmentų vartotojų netaršių ir mažataršių transporto priemonių naudojimo didėjimo tempą, taip pat Sąjungos, valstybių narių ir vietos lygmens priemonių, kuriomis remiamas šių transporto priemonių naudojimas, prieinamumą ir aprėptį;
c) naudotų transporto priemonių rinką;
d) pažangą siekiant pakankamos viešosios ir privačios įkrovimo ir degalinių infrastruktūros diegimo tikslų, įskaitant, be kita ko, pažangą siekiant šių tikslų, kaip reikalaujama pagal Reglamentą dėl alternatyviųjų degalų infrastruktūros diegimo ir Europos Parlemento ir Tarybos direktyvą 2010/31/ES (1 bis);
e) pažangą didinant atsinaujinančiųjų išteklių energijos kiekį Sąjungoje pagal Direktyvą (ES) 2018/2001;
f) galimą inovacinių technologijų ir tvarių alternatyviųjų degalų, įskaitant sintetinį kurą, indėlį siekiant poveikio klimatui neutralumo transporto sektoriuje;
g) rinkai pateiktų naujų lengvųjų automobilių ir naujų lengvųjų komercinių transporto priemonių per gyvavimo ciklą išmetamą teršalų kiekį, taikant pagal 7 straipsnio 10 dalį priimtą metodiką;